Ադրբեջանցի մարզիչը հաճույքով չի հիշում, բայց ամեն դեպքում հպարտանում է՝ երբ սահմանին թեժ կռիվներ էին, իրեն թարս հայացքով նայողներ լինում էին, և ամեն անգամ ընկեր Ալիևի թիկունքին կանգնում էին նրա սաները: Նրանց հարգանքն ու սերը վայելում է մինչև այսօր: «Ինքը համարում է, որ սա է իր հայրենիքը, ուրիշ հայրենիք չունի»,- ասում է Սամվել Խոստեղյանը` Ֆելիքս Ալիևի նախկին սանը: Մարզադպրոցի տնօրեն Վիգեն Խաչատրյանն էլ ապագա հաջողությունները միայն ավագ մարզչի հետ է կապում. «Ինքը մեր մեծն ա, մեր ծնողն ա»: Պատրաստվում են Եվրոպայի մեծահասակների առաջնությանն ու, իհարկե, օլիմպիական խաղերին: «Չեմպիոններ դեռ կլինեն »,- վստահ է Ֆելիքս Ալիևը: Նա իր սաներին նաև սիրո դասեր է տալիս` իհարկե, դարձյալ գրությունների միջոցով: Կարդում է եւս մի հին թերթիկ. «Սիրահարվել, ամուսնանալ, ընտանիք կազմել` կյանքի կարևոր խորհուրդն է»: Արդեն պարզ է ՝ մարզիչը չի ձախողել նաև այս ճակատում. «Բախտս բերել ա, լավ աղջիկ եմ առել»: